

 REPUBLIKA HRVATSKA

OPĆINSKO GRAĐANSKO DRŽAVNO ODVJETNIŠTVO

 U ZAGREBU

 Zagreb, Slavonska avenija 6

Broj: P-1/2024-4

Zagreb, 11. listopada 2024.

SČ/IL

Na temelju članka 4. Uredbe o raspisivanju i provedbi javnog natječaja i internog oglasa u državnoj službi („Narodne novine“, broj: 78/2017., 89/2019. i 155/2023.; u daljnjem tekstu: Uredba), a sukladno javnom natječaju objavljenom dana 11. listopada 2024. u „Narodnim novinama“, br. 117/2024., na mrežnim stranicama Ministarstva pravosuđa, uprave i digitalne transformacije [www.mpudt.gov.hr](http://www.mpudt.gov.hr), Državnog odvjetništva Republike Hrvatske [www.dorh.hr](http://www.dorh.hr) i Hrvatskog zavoda za zapošljavanje [www.hzz.hr](http://www.hzz.hr) za prijam u državnu službu na neodređeno vrijeme u Općinsko građansko državno odvjetništvo u Zagrebu, na radna mjesta: 1) voditelj odsjeka za materijalno-financijsko poslovanje – *1 izvršitelj/ica*, 2) viši referent u odsjeku za materijalno-financijsko poslovanje – *1 izvršitelj/ica*, oglašava se sljedeća:

**OBAVIJEST**

o opisu poslova i podacima o plaći radnih mjesta, sadržaju i načinu testiranja te pravnim i drugim izvorima za pripremanje kandidata za testiranje

**1. Opis poslova i podaci o plaći radnog mjesta voditelja odsjeka za materijalno-financijsko poslovanje**

Voditelj odsjeka za materijalno-financijsko poslovanje organizira i nadzire materijalno-financijsko poslovanje, izrađuje nacrte analitičkih, plansko-financijskih te drugih dokumenata i izviješća, vodi evidencije o financijsko-materijalnom poslovanju i izvršavanju državnog proračuna, skrbi o potrebnim novčanim sredstvima za tekuće poslovanje i nabavi robe, usluga i radova, vodi upisnik R te obavlja i druge poslove financijsko-materijalnog poslovanja u skladu s Poslovnikom državnog odvjetništva i Godišnjim rasporedom poslova.

Plaće državnih službenika i dodaci na osnovnu plaću regulirani su Zakonom o plaćama u državnoj službi i javnim službama („Narodne Novine“, broj 155/2023.), člancima 11. do 24. koji propisuju da osnovnu plaću državnih službenika čini umnožak koeficijenta za obračun plaće radnog mjesta na koje je službenik raspoređen i osnovice za obračun plaće, a dodatak za radni staž iznosi 0,5 % na osnovnu plaću za svaku navršenu godinu radnog staža.

Za radno mjesto voditelj odsjeka za materijalno-financijsko poslovanje, u skladu s odredbom članka 7. stavka 1. te pripadajućom *Tablicom 1. Jedinstvena radna mjesta u državnoj službi* Uredbe o nazivima radnih mjesta, uvjetima za raspored i koeficijentima za obračun plaće u državnoj službi („Narodne novine“, broj 22/2024. i 33/2024.), koeficijent složenosti poslova iznosi 1,95.

**2. Opis poslova i podaci o plaći radnog mjesta višeg referenta u odsjeku za materijalno-financijsko poslovanje**

Viši referent u odsjeku za materijalno-financijsko poslovanje obavlja poslove knjigovodstva, likvidature, blagajne, obračuna plaća, putnih i drugih troškova, te ostalih naknada, naručuje robu, usluge i radove, izrađuje nacrte jednostavnijih financijskih izvješća, vodi i ažurira podatke o prisutnosti zaposlenika u aplikaciji COP, obavlja i druge poslove financijsko-materijalnog poslovanja u skladu s Poslovnikom državnog odvjetništva i Godišnjim rasporedom poslova.

Plaće državnih službenika i dodaci na osnovnu plaću regulirani su Zakonom o plaćama u državnoj službi i javnim službama („Narodne Novine“, broj 155/2023.), člancima 11. do 24. koji propisuju da osnovnu plaću državnih službenika čini umnožak koeficijenta za obračun plaće radnog mjesta na koje je službenik raspoređen i osnovice za obračun plaće, a dodatak za radni staž iznosi 0,5 % na osnovnu plaću za svaku navršenu godinu radnog staža.

Za radno mjesto viši referent, u skladu s odredbom članka 7. stavka 1. te pripadajućom *Tablicom 1. Jedinstvena radna mjesta u državnoj službi* Uredbe o nazivima radnih mjesta, uvjetima za raspored i koeficijentima za obračun plaće u državnoj službi („Narodne novine“, broj 22/2024. i 33./2024.), koeficijent složenosti poslova iznosi 1,70.

**3. Sadržaj testiranja**

Testiranje kandidata provodi se u dvije faze.

Prva faza testiranja sastoji se od:

- pisane provjere znanja o organizaciji i načinu rada u državnom odvjetništvu,

 obuhvaća test od 10 pitanja, za svaki točan odgovor dodjeljuje se po 1 bod

- provjere znanja o proračunskom računovodstvu i računskom planu i Zakonu o

 javnoj nabavi – pisani test (10 bodova).

Smatra se da je kandidat koji je ostvario najmanje 5 bodova iz svakog dijela testiranja, zadovoljio na testiranju.

Kandidati koji su ostvarili najbolje rezultate u ovoj fazi testiranja, i to 15 kandidata za svako radno mjesto, upućuju se u drugu fazu testiranja. Ako je u ovoj fazi testiranja zadovoljilo manje od 15 kandidata, u sljedeću fazu postupka pozvat će se svi kandidati koji su zadovoljili u ovoj fazi testiranja. Svi kandidati koji dijele 15. mjesto u ovoj fazi testiranja pozvat će se u drugu fazu testiranja.

Druga faza testiranja sastoji se od:

- provjere znanja rada na stolnom računalu (Word i Excel), test se sastoji od 10 zadataka, a za svaki uspješno riješen zadatak dodjeljuje se 1 bod.

Smatra se da je kandidat koji je ostvario najmanje 5 bodova u provjeri znanja rada na računalu, zadovoljio na testiranju.

**4. Način i pravila testiranja**

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervju). Testiranje i razgovor s kandidatima provodi Komisija za provedbu javnog natječaja (u daljnjem tekstu: Komisija).

Testiranju mogu pristupiti kandidati prijavljeni na javni natječaj koji ispunjavaju formalne uvjete iz javnog natječaja, a čije su prijave pravodobne i potpune.

Po dolasku na testiranje od kandidata će biti zatraženo predočenje odgovarajuće isprave radi utvrđivanja identiteta. Kandidati koji nisu u mogućnosti dokazati identitet ne mogu pristupiti testiranju. Smatra se da je kandidat povukao svoju prijavu na javni natječaj ako nije pristupio testiranju te se više neće smatrati kandidatom.

Nakon utvrđivanja identiteta kandidati će pristupiti testiranju.

Kandidati su dužni pridržavati se utvrđenog vremena i rasporeda testiranja.

Za vrijeme testiranja kandidatima nije dozvoljeno koristiti se zakonima, drugom literaturom ili bilješkama, napuštati prostoriju u kojoj se vrši provjera znanja, nije dozvoljeno koristiti mobitel ili druga komunikacijska sredstva, razgovarati s ostalim kandidatima ili na drugi način remetiti mir i red. Zbog povrede navedenih pravila kandidat će biti udaljen s testiranja, a postignut rezultat Komisija za provedbu javnog natječaja neće priznati niti ocijeniti.

Na razgovor s Komisijom (intervju) biti će pozvani kandidati koji su ostvarili ukupno najviše bodova u prvoj i drugoj fazi testiranja i to prvih 10 kandidata. Svi kandidati koji dijele 10. mjesto nakon provedenog testiranja u prvoj i drugoj fazi pozvat će se na intervju.

Komisija u razgovoru s kandidatima utvrđuje interese, profesionalne ciljeve i motivaciju kandidata za rad u državnoj službi te rezultate ostvarene u njihovom dosadašnjem radu.

O rasporedu održavanja razgovora kandidati će biti na odgovarajući način obaviješteni, nakon provedenog testiranja, a razgovor (intervjuu) je moguće održati isti dan kada se provodi pisana provjera znanja. Razgovor s kandidatima posebno se boduje dodjeljivanjem određenog broja bodova od 0 do 10, a smatra se da je kandidat zadovoljio na intervjuu ako je dobio najmanje 5 bodova.

Nakon provedenog testiranja i razgovora (intervjua), Komisija će utvrditi rang-listu kandidata prema ukupnom broju ostvarenih bodova na testiranju i razgovoru (intervjuu).

Komisija će čelnici tijela dostaviti izvješće o provedenom postupku koje potpisuju svi članovi Komisije. Uz izvješće se prilaže i rang-lista kandidata prema ukupnom broju bodova ostvarenih na testiranju i razgovoru.

Za najbolje kandidate Općinsko građansko državno odvjetništvo u Zagrebu, u skladu s odredbom članka 122. stavka 3. Zakona o državnom odvjetništvu („Narodne novine“, broj 67/2018. i 21/2022.), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

Na službenoj mrežnoj stranici Državnog odvjetništva Republike Hrvatske te na oglasnoj ploči Općinskog građanskog državnog odvjetništva u Zagrebu objavit će se mjesto i vrijeme održavanja testiranja najkasnije pet dana prije održavanja testiranja.

**5. Pravni izvori za pripremanje kandidata za testiranje za radno mjesto:**

* **voditelj odsjeka za materijalno-financijsko poslovanje:**

1. Zakon o državnom odvjetništvu („Narodne novine“, broj: 67/2018. i 21/2022.)

2. Poslovnik državnog odvjetništva („Narodne novine“, broj 128/2019.)

3. Zakon o proračunu („Narodne novine“, broj 144/2021.)

4. Zakon o izvršavanju Državnog proračuna Republike Hrvatske za 2024. godinu

 („Narodne novine“, broj 149/2023.)

5. Zakon o računovodstvu („Narodne novine“, broj: 85/2024.)

6. Zakon o fiskalnoj odgovornosti („Narodne novine“, broj: 111/2018. i 83/2023.)

7. Pravilnik o proračunskom računovodstvu i Računskom planu („Narodne novine“,

 broj 158/2023.)

8. Pravilnik o poreznu na dohodak („Narodne novine“, broj: 10/2017., 128/2017.,

 106/2018., 1/2019., 80/2019., 1/2020., 74/2020., 138/2020., 1/2021., 102/2022.,

 112/2022., 156/2022., 1/2023., 3/2023., 56/2023. i 143/2023.).

* **viši referent:**

1. Zakon o državnom odvjetništvu („Narodne novine“, broj: 67/2018. i 21/2022.)

2. Poslovnik državnog odvjetništva („Narodne novine“, broj: 128/2019.)

3. Zakon o javnoj nabavi („Narodne novine“, broj 120/2016. i 114/2022.), u dijelu općih

 odredbi koje se odnose na pojmove i načela javne nabave te u dijelu koji se odnosi

 na jednostavnu nabavu

4. Pravilnik o proračunskom računovodstvu i Računskom planu („Narodne novine“,

 broj 158/2023.).

KOMISIJA ZA PROVEDBU NATJEČAJA